FI Euroopan unionin virallinen lehti L 92/6

KOMISSION TÄYTÄNTÖÖNPANOASETUS (EU) 2018/555,

annettu 9 päivänä huhtikuuta 2018,

unionin yhteensovitetusta monivuotisesta valvontaohjelmasta vuosiksi 2019, 2020 ja 2021 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 29 artiklan 2 kohdan,

sekä katsoo seuraavaa:

(1) Komission asetuksella (EY) N:o 1213/2008 (2) perustettiin ensimmäinen yhteensovitettu monivuotinen yhteisön valvontaohjelma, joka kattoi vuodet 2009, 2010 ja 2011. Ohjelmaa jatkettiin peräkkäisten komission asetusten nojalla. Viimeisin niistä oli komission täytäntöönpanoasetus (EU) 2017/660 (3).

(2) Ruokavalion perusta unionissa koostuu 30–40 elintarvikkeesta. Koska torjunta-aineiden käytössä ilmenee kolmen vuoden ajanjakson aikana merkittäviä muutoksia, torjunta-aineita olisi seurattava kyseisissä elintarvikkeissa kolmen vuoden välein, jotta voidaan arvioida kuluttajien altistumista ja unionin lainsäädännön soveltamista.

(3) Euroopan elintarviketurvallisuusviranomainen, jäljempänä ’elintarviketurvallisuusviranomainen’, toimitti tieteellisen raportin torjunta-aineiden seurantaohjelman suunnittelun arvioinnista. Se päätteli, että jäämien enimmäismäärän ylittyminen yli yhdellä prosentilla voitaisiin arvioida 0,75 prosentin virhemarginaalilla valitsemalla 683 osanäytettä vähintään 32:sta eri elintarvikkeesta (4). Näytteiden keruu olisi suhteutettava jäsenvaltioiden kesken väestön määrän mukaisesti siten, että vuosittain otetaan tuotetta kohden vähintään 12 näytettä.

(4) Edellisistä unionin virallisista valvontaohjelmista saadut analyysitulokset on otettu huomioon sen varmistamiseksi, että valvontaohjelmaan sisältyvät torjunta-aineet vastaisivat käytössä olevia torjunta-aineita.

(5) Komission verkkosivustolla on julkaistu elintarvikkeiden ja rehujen torjunta-ainejäämien määrityksessä käytettäviä analyyttisiä laadunvalvonta- ja validointimenettelyjä koskevat ohjeet (Analytical quality control and validation procedures for pesticide residues analysis in food and feed) (5).

(6) Jos torjunta-aineen jäämän määritelmään sisältyy muita tehoaineita, metaboliitteja ja/tai hajoamis- tai reaktiotuotteita, kyseiset yhdisteet olisi ilmoitettava erikseen, mikäli ne mitataan erikseen.

(7) Jäsenvaltiot, komissio ja elintarviketurvallisuusviranomainen ovat sopineet täytäntöönpanotoimenpiteistä, esimerkiksi näytteen standardikuvauksesta (Standard Sample Description, SSD) (6) (7), jota käytetään torjunta-ainejäämiä koskevien analyysitulosten ilmoittamiseen jäsenvaltioiden toimittamien tietojen yhteydessä.

(8) Näytteenottomenettelyjen osalta olisi sovellettava komission direktiiviä 2002/63/EY (8), johon on sisällytetty Codex Alimentarius -komission suosittelemat näytteenottomenetelmät ja -menettelyt.

(9) On tarpeen arvioida, noudatetaanko komission direktiivin 2006/141/EY (9) 10 artiklassa sekä komission direktiivin 2006/125/EY (10) 7 artiklassa imeväisille ja pikkulapsille tarkoitetuissa elintarvikkeissa säädettyjä jäämien enimmäismääriä, ottaen huomioon ainoastaan asetuksessa (EY) N:o 396/2005 vahvistetut jäämien määritelmät.

(10) Yhden jäämän menetelmien osalta jäsenvaltiot voivat täyttää analysointivelvoitteensa kääntymällä sellaisten virallisten laboratorioiden puoleen, joilla on jo käytössä vaadittavat validoidut menetelmät.

(11) Jäsenvaltioiden olisi toimitettava vuosittain viimeistään 31 päivänä elokuuta edellistä kalenterivuotta koskevat tiedot.

(12) Oikeusvarmuuden vuoksi täytäntöönpanoasetus (EU) 2017/660 olisi kumottava peräkkäisten monivuotisten ohjelmien päällekkäisyydestä mahdollisesti johtuvien sekaannusten välttämiseksi. Sitä olisi kuitenkin sovellettava vielä vuonna 2018 testattuihin näytteisiin.

(13) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Jäsenvaltioiden on vuosien 2019, 2020 ja 2021 aikana otettava torjunta-ainejäämien ja tuotteiden yhdistelmistä näytteitä ja analysoitava ne liitteen I mukaisesti.

Kustakin tuotteesta, mukaan luettuina imeväisille ja pikkulapsille tarkoitetut ruoat ja luonnonmukaisesti tuotetut tuotteet, on otettava liitteessä II vahvistettu määrä näytteitä.

2 artikla

1. Erä, josta näyte otetaan, on valittava satunnaisesti.

Näytteenottomenettelyn, mukaan luettuna yksikköjen lukumäärä, on oltava direktiivin 2002/63/EY mukainen.

2. Kaikki näytteet, mukaan luettuina imeväisille ja pikkulapsille tarkoitetut ruoat, on analysoitava liitteessä I vahvistettujen torjunta-aineiden osalta asetuksessa (EY) N:o 396/2005 vahvistettujen jäämien määritelmien mukaisesti.

3. Imeväisille ja pikkulapsille tarkoitettujen ruokien osalta näytteet on arvioitava nautintavalmiista tai valmistajan ohjeiden mukaan nautintavalmiiksi saatettavista tuotteista ottaen huomioon direktiiveissä 2006/125/EY ja 2006/141/EY vahvistetut jäämien enimmäismäärät. Jos tällaisia elintarvikkeita voidaan nauttia sekä sellaisina kuin ne myydään että valmiiksi saatettavina, tulokset on ilmoitettava nautintavalmiista tuotteista sellaisina kuin ne myydään.

3 artikla

Jäsenvaltioiden on toimitettava vuosina 2019, 2020 ja 2021 testattujen näytteiden analyysitulokset vuosittain viimeistään 31 päivänä elokuuta 2020, 2021 ja 2022. Tulokset toimitetaan näytteen standardikuvauksen (SSD) mukaisesti.

Jos torjunta-aineen jäämän määritelmään sisältyy useampi kuin yksi yhdiste (tehoaine ja/tai metaboliitti tai hajoamis- tai reaktiotuote), jäsenvaltioiden on ilmoitettava analyysitulokset jäämän täydellisen määritelmän mukaisesti. Lisäksi kaikkia jäämän määritelmään kuuluvia analyytteja koskevat tulokset on ilmoitettava erikseen, mikäli ne mitataan erikseen.

4 artikla

Kumotaan täytäntöönpanoasetus (EU) 2017/660.

Sitä on kuitenkin sovellettava vielä vuonna 2018 testattaviin näytteisiin 1 päivään syyskuuta 2019 asti.

5 artikla

Tämä asetus tulee voimaan 1 päivänä tammikuuta 2019.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä huhtikuuta 2018. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Komission asetus (EY) N:o 1213/2008, annettu 5 päivänä joulukuuta 2008, yhteensovitetusta monivuotisesta yhteisön valvontaohjelmasta vuosiksi 2009, 2010 ja 2011 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi (EUVL L 328, 6.12.2008, s. 9).

(3) Komission täytäntöönpanoasetus (EU) 2017/660, annettu 6 päivänä huhtikuuta 2017, unionin yhteensovitetusta monivuotisesta valvontaohjelmasta vuosiksi 2018, 2019 ja 2020 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi (EUVL L 94, 7.4.2017, s. 12).

(4) European Food Safety Authority; pesticide monitoring program: design assessment. EFSA Journal 2015;13(2):4005.

(5) Asiakirja SANTE/11813/2017 https://ec.europa.eu/food/sites/food/files/plant/docs/pesticides_mrl_guidelines_wrkdoc_2017-11813.pdf, viimeisin versio.

(6) Standard sample description for food and feed (EFSA Journal 2010; 8(1): 1457).

(7) Use of the EFSA Standard Sample Description ver. 2.0 (SSD) for the reporting of data on the control of pesticide residues in food and feed according to Regulation (EC) No 396/2005 (EFSA Supporting publication 2015: EN-918).

(8) Komission direktiivi 2002/63/EY, annettu 11 päivänä heinäkuuta 2002, yhteisön näytteenottomenettelyistä kasvi- ja eläinperäisten tuotteiden torjunta-ainejäämien virallisessa tarkastuksessa ja direktiivin 79/700/ETY kumoamisesta (EYVL L 187, 16.7.2002, s. 30).

(9) Komission direktiivi 2006/141/EY, annettu 22 päivänä joulukuuta 2006, äidinmaidonkorvikkeista ja vieroitusvalmisteista ja direktiivin 1999/21/EY muuttamisesta (EUVL L 401, 30.12.2006, s. 1).

(10) Komission direktiivi 2006/125/EY, annettu 5 päivänä joulukuuta 2006, imeväisille ja pikkulapsille tarkoitetuista viljapohjaisista valmisruoista ja muista lastenruoista (EUVL L 339, 6.12.2006, s. 16).

LIITE I A osa: Kasviperäiset tuotteet (1), joista on otettava näytteet vuosina 2019, 2020 ja 2021 2019 2020 2021 (c) (a) (b) Omenat (2) Appelsiinit (2) Viinirypäleet (syötäviksi tarkoitetut) (2) Mansikat (2) Päärynät (2) Banaanit (2) Persikat (nektariinit ja niiden kaltaiset hybridit mukaan luettuina) (2) Kiivit (2) Greipit (2) Viinirypäleistä valmistettu viini (punainen tai valkoinen). (Jos erityistä viinin jalostuskerrointa ei ole käytettävissä, voidaan soveltaa oletuskerrointa 1. Jäsenvaltioita pyydetään ilmoittamaan kansallisessa tiivistelmäraportissa käytetyt jalostuskertoimet.) Kukkakaali (2) Munakoisot (2) Lehtisalaatti (2) Sipulit (2) Parsakaali (2) Keräkaali (2) Porkkanat (2) Melonit (2) Tomaatit (2) Perunat (2) Viljellyt sienet (2) Pinaatti (2) Pavut (kuivatut) (2) Paprikat (2) Kauranjyvät (3) (4) Rukiinjyvät (4) Vehnänjyvät (4) Ohranjyvät (4) (5) Ruskea riisi (esikuorittu riisi), määritellään raakariisiksi, josta on poistettu kuoret (6) Neitsytoliiviöljy (Jos erityistä öljyn jalostuskerrointa ei ole käytettävissä, rasvaliukoisten aineiden osalta voidaan soveltaa oletuskerrointa 5, kun otetaan huomioon oliiviöljyn normaali tuotos, 20 prosenttia oliivisadosta; muiden kuin rasvaliukoisten aineiden osalta voidaan käyttää öljyn jalostuksen oletuskerrointa 1. Jäsenvaltioita pyydetään ilmoittamaan kansallisessa tiivistelmäraportissa käytetyt jalostuskertoimet). B osa: Eläinperäiset tuotteet (1), joista on otettava näytteet vuosina 2019, 2020 ja 2021 2019 2020 2021 (e) (f) (d) Lehmänmaito (7) Siipikarjan rasva (2) Nautojen rasva (2) Sian rasva (2) Lampaiden rasva (2) Kananmunat (2) (8) C osa: Kasviperäisissä tuotteissa ja niiden pinnalla valvottavat torjunta-aineen ja tuotteen yhdistelmät 2019 2020 2021 Huomautuksia 2,4-D (c) (a) (b) Analysoidaan vain lehtisalaatista, pinaatista ja tomaateista vuonna 2019; appelsiineista, kukkakaalista, ruskeasta riisistä ja kuivatuista pavuista vuonna 2020; greipeistä, syötäviksi tarkoitetuista viinirypäleistä, munakoisoista ja parsakaalista vuonna 2021. 2-fenyylifenoli (c) (a) (b) Abamektiini (c) (a) (b) Asefaatti (c) (a) (b) Asetamipridi (c) (a) (b) Akrinatriini (c) (a) (b) Aldikarbi (c) (a) (b) Aldriini ja dieldriini (c) (a) (b) Ametoktradiini (c) (a) (b) Atsinfossimetyyli (c) (a) (b) Atsoksistrobiini (c) (a) (b) Bifentriini (c) (a) (b) Bifenyyli (c) (a) (b) Bitertanoli (c) (a) (b) Boskalidi (c) (a) (b) Bromidi-ioni (c) (a) (b) Analysoidaan vain lehtisalaatista ja tomaateista vuonna 2019; ruskeasta riisistä vuonna 2020; paprikoista vuonna 2021. Bromopropylaatti (c) (a) (b) Bupirimaatti (c) (a) (b) Buprofetsiini (c) (a) (b) Kaptaani (c) (a) (b) Karbaryyli (c) (a) (b) Karbendatsiimi ja benomyyli (c) (a) (b) Karbofuraani (c) (a) (b) Kloroantraniiliproli (c) (a) (b) Klorfenapyri (c) (a) (b) Klormekvatti (c) (a) (b) Analysoidaan vain tomaateista ja kaurasta vuonna 2019; porkkanoista, päärynöistä, rukiista ja ruskeasta riisistä vuonna 2020; munakoisoista, syötäviksi tarkoitetuista viinirypäleistä, viljellyistä sienistä ja vehnästä vuonna 2021. Klorotaloniili (c) (a) (b) Klorprofaami (c) (a) (b) Klorpyrifossi (c) (a) (b) Klorpyrifossimetyyli (c) (a) (b) Klofentetsiini (c) (a) (b) Analysoidaan kaikista luetelluista elintarvikkeista viljoja lukuun ottamatta. Klotianidiini (c) (a) (b) Syatsofamidi (c) (a) (b) Syflutriini (c) (a) (b) Symoksaniili (c) (a) (b) Sypermetriini (c) (a) (b) Syprokonatsoli (c) (a) (b) Syprodiniili (c) (a) (b) Syromatsiini (c) (a) (b) Analysoidaan vain lehtisalaatista ja tomaateista vuonna 2019; perunoista, sipuleista ja porkkanoista vuonna 2020; munakoisoista, paprikoista, meloneista ja viljellyistä sienistä vuonna 2021. Deltametriini (c) (a) (b) Diatsinoni (c) (a) (b) Diklorvossi (c) (a) (b) Dikloraani (c) (a) (b) Dikofoli (c) (a) (b) Analysoidaan kaikista luetelluista elintarvikkeista viljoja lukuun ottamatta. Dietofenkarbi (c) (a) (b) Difenokonatsoli (c) (a) (b) Diflubentsuroni (c) (a) (b) Dimetoaatti (c) (a) (b) Dimetomorfi (c) (a) (b) Dinikonatsoli (c) (a) (b) Difenyyliamiini (c) (a) (b) Ditiaoni (c) (a) (b) Analysoidaan vain omenoista ja persikoista vuonna 2019; päärynöistä ja ruskeasta riisistä vuonna 2020; syötäviksi tarkoitetuista viinirypäleistä vuonna 2021. Ditiokarbamaatit (c) (a) (b) Analysoidaan kaikista luetelluista elintarvikkeista parsakaalia, kukkakaalia, keräkaalia, oliiviöljyä, viiniä ja sipuleita lukuun ottamatta. Dodiini (c) (a) (b) Emamektiinibentsoaatti B1a, emamektiinina ilmaistuna (c) (a) (b) Endosulfaani (c) (a) (b) EPN (c) (a) (b) Epoksikonatsoli (c) (a) (b) Etefoni (c) (a) (b) Analysoidaan vain omenoista, persikoista, tomaateista ja viinistä vuonna 2019; appelsiineista ja päärynöistä vuonna 2020; paprikoista, vehnästä ja syötäviksi tarkoitetuista viinirypäleistä vuonna 2021. Etioni (c) (a) (b) Etirimoli (c) (a) (b) Analysoidaan kaikista luetelluista elintarvikkeista viljoja lukuun ottamatta. Etofenproksi (c) (a) (b) Etoksatsoli (c) (a) (b) Famoksadoni (c) (a) (b) Fenamidoni (c) (a) (b) Fenamifossi (c) (a) (b) Fenarimoli (c) (a) (b) Analysoidaan kaikista luetelluista elintarvikkeista viljoja lukuun ottamatta. Fenatsakiini (c) (a) (b) Analysoidaan kaikista luetelluista elintarvikkeista viljoja lukuun ottamatta. Fenbukonatsoli (c) (a) (b) Fenbutatinaoksidi (c) (a) (b) Analysoidaan vain omenoista, mansikoista, persikoista, tomaateista ja viinistä vuonna 2019; appelsiineista ja päärynöistä vuonna 2020; munakoisoista, greipeistä, paprikoista ja syötäviksi tarkoitetuista viinirypäleistä vuonna 2021. Fenheksamidi (c) (a) (b) Fenitrotioni (c) (a) (b) Fenoksikarbi (c) (a) (b) Fenpropatriini (c) (a) (b) Fenpropidiini (c) (a) (b) Fenpropimorfi (c) (a) (b) Fenpyroksimaatti (c) (a) (b) Fentioni (c) (a) (b) Fenvaleraatti (c) (a) (b) Fiproniili (c) (a) (b) Flonikamidi (c) (a) (b) Analysoidaan vain omenoista, persikoista, pinaatista, lehtisalaatista, tomaateista, kaurasta ja ohrasta vuonna 2019; perunoista, päärynöistä, ruskeasta riisistä ja rukiista vuonna 2020; munakoisoista, syötäviksi tarkoitetuista viinirypäleistä, greipeistä, meloneista, paprikoista ja vehnästä vuonna 2021. Fluatsifoppi-P (c) (a) (b) Analysoidaan vain mansikoista, keräkaalista, lehtisalaatista, pinaatista ja tomaateista vuonna 2019; kukkakaalista, kuivatuista pavuista, perunoista ja porkkanoista vuonna 2020; munakoisoista, parsakaalista, paprikoista ja vehnästä vuonna 2021. Flubendiamidi (c) (a) (b) Fludioksiniili (c) (a) (b) Flufenoksuroni (c) (a) (b) Fluopikolidi (c) (a) (b) Fluopyrami (c) (a) (b) Flukinkonatsoli (c) (a) (b) Flusilatsoli (c) (a) (b) Flutriafoli (c) (a) (b) Fluksapyroksadi (c) (a) (b) Folpetti (c) (a) (b) Formetanaatti (c) (a) (b) Fostiatsaatti (c) (a) (b) Glyfosaatti (c) (a) (b) Haloksifoppi, mukaan luettuna haloksifoppi-P (c) (a) (b) Analysoidaan vain mansikoista ja keräkaaleista vuonna 2019; kuivatuista pavuista vuonna 2020; parsakaalista, greipeistä, paprikoista ja vehnästä vuonna 2021. Heksakonatsoli (c) (a) (b) Heksitiatsoksi (c) (a) (b) Analysoidaan kaikista luetelluista elintarvikkeista viljoja lukuun ottamatta. Imatsaliili (c) (a) (b) Imidaklopridi (c) (a) (b) Indoksakarbi (c) (a) (b) Iprodioni (c) (a) (b) Iprovalikarbi (c) (a) (b) Isokarbofossi (c) (a) (b) Isoprotiolaani (a) Analysoidaan vain ruskeasta riisistä vuonna 2020. Ainetta ei analysoida mistään tuotteesta vuosina 2019 ja 2021. Kresoksiimimetyyli (c) (a) (b) Lambda-syhalotriini (c) (a) (b) Linuroni (c) (a) (b) Lufenuroni (c) (a) (b) Malationi (c) (a) (b) Mandipropamidi (c) (a) (b) Mepanipyriimi (c) (a) (b) Mepikvatti (c) (a) (b) Analysoidaan vain ohrasta ja kaurasta vuonna 2019; päärynöistä, rukiista ja ruskeasta riisistä vuonna 2020; viljellyistä sienistä ja vehnästä vuonna 2021. Metalaksyyli ja metalaksyyli-M (c) (a) (b) Metamidofossi (c) (a) (b) Metidationi (c) (a) (b) Metiokarbi (c) (a) (b) Metomyyli (c) (a) (b) Metoksifenotsidi (c) (a) (b) Metrafenoni (c) (a) (b) Monokrotofossi (c) (a) (b) Myklobutaniili (c) (a) (b) Oksadiksyyli (c) (a) (b) Oksamyyli (c) (a) (b) Oksidemetonimetyyli (c) (a) (b) Paklobutratsoli (c) (a) (b) Parationi (c) (a) (b) Parationimetyyli (c) (a) (b) Penkonatsoli (c) (a) (b) Pensykuroni (c) (a) (b) Pendimetaliini (c) (a) (b) Permetriini (c) (a) (b) Fosmetti (c) (a) (b) Pirimikarbi (c) (a) (b) Pirimifossimetyyli (c) (a) (b) Prokymidoni (c) (a) (b) Profenofossi (c) (a) (b) Propamokarbi (c) (a) (b) Analysoidaan vain mansikoista, keräkaalista, pinaatista, lehtisalaatista, tomaateista ja ohrasta vuonna 2019; porkkanoista, kukkakaalista, sipuleista ja perunoista vuonna 2020; syötäviksi tarkoitetuista viinirypäleistä, meloneista, munakoisoista, parsakaalista, paprikoista ja vehnästä vuonna 2021. Propargiitti (c) (a) (b) Propikonatsoli (c) (a) (b) Propytsamidi (c) (a) (b) Prosulfokarbi (c) (a) (b) Protiokonatsoli (c) (a) (b) Analysoidaan vain keräkaalista, lehtisalaatista, tomaateista, kaurasta ja ohrasta vuonna 2019; porkkanoista, sipuleista, rukiista ja ruskeasta riisistä vuonna 2020; paprikoista ja vehnästä vuonna 2021. Pymetrotsiini (c) (b) Analysoidaan vain keräkaalista, lehtisalaatista, mansikoista, pinaatista ja tomaateista vuonna 2019. Ainetta ei analysoida mistään tuotteesta vuonna 2020. Analysoidaan vain munakoisoista, meloneista ja paprikoista vuonna 2021. Pyraklostrobiini (c) (a) (b) Pyridabeeni (c) (a) (b) Pyrimetaniili (c) (a) (b) Pyriproksifeeni (c) (a) (b) Kinoksifeeni (c) (a) (b) Spinosadi (c) (a) (b) Spirodiklofeeni (c) (a) (b) Spiromesifeeni (c) (a) (b) Spiroksamiini (c) (a) (b) Spirotetramaatti (c) (a) (b) Tau-fluvalinaatti (c) (a) (b) Tebukonatsoli (c) (a) (b) Tebufenotsidi (c) (a) (b) Tebufenpyradi (c) (a) (b) Analysoidaan kaikista luetelluista elintarvikkeista viljoja lukuun ottamatta. Teflubentsuroni (c) (a) (b) Teflutriini (c) (a) (b) Terbutylatsiini (c) (a) (b) Tetrakonatsoli (c) (a) (b) Tetradifoni (c) (a) (b) Analysoidaan kaikista luetelluista elintarvikkeista viljoja lukuun ottamatta. Tiabendatsoli (c) (a) (b) Tiaklopridi (c) (a) (b) Tiametoksaami (c) (a) (b) Tiofanaattimetyyli (c) (a) (b) Tolklofossimetyyli (c) (a) (b) Triadimefoni (c) (a) (b) Triadimenoli (c) (a) (b) Tiodikarbi (c) (a) (b) Triatsofossi (c) (a) (b) Trifloksistrobiini (c) (a) (b) Triflumuroni (c) (a) (b) Vinklotsoliini (c) (a) (b) D osa: Eläinperäisissä tuotteissa tai niiden pinnalla valvottavat torjunta-aineen ja tuotteen yhdistelmät 2019 2020 2021 Huomautuksia Aldriini ja dieldriini (e) (f) (d) Bifentriini (e) (f) (d) Klordaani (e) (f) (d) Klorpyrifossi (e) (f) (d) Klorpyrifossimetyyli (e) (f) (d) Sypermetriini (e) (f) (d) DDT (e) (f) (d) Deltametriini (e) (f) (d) Diatsinoni (e) (f) (d) Endosulfaani (e) (f) (d) Famoksadoni (e) (f) (d) Fenvaleraatti (e) (f) (d) Fiproniili (e) (f) (d) Glyfosaatti (e) (f) (d) Heptakloori (e) (f) (d) Heksaklooribentseeni (e) (f) (d) Heksakloorisykloheksaani (HCH), alfa-isomeeri (e) (f) (d) Heksakloorisykloheksaani (HCH), beeta-isomeeri (e) (f) (d) Indoksakarbi (e) Analysoidaan vain maidosta vuonna 2019. Lindaani (e) (f) (d) Metoksikloori (e) (f) (d) Parationi (e) (f) (d) Permetriini (e) (f) (d) Pirimifossimetyyli (e) (f) (d) (1) Jollei toisin säädetä, analysoitavien raaka-aineiden osalta sellaisten tuotteiden osat, joihin sovelletaan jäämien enimmäismääriä, on analysoitava asetuksen (EY) N:o 396/2005 liitteessä I olevassa A osassa luetellun ryhmän tai alaryhmän pääasiallisesta tuotteesta. (2) Jalostamattomat tuotteet on analysoitava. Jäädytetyistä tuotteista on tarvittaessa ilmoitettava jalostuskerroin. Jos erityistä jalostuskerrointa ei ole käytettävissä, voidaan soveltaa oletuskerrointa 1. (3) Jos kauranjyvistä ei ole saatavilla riittävästi näytteitä, se osa kauranjyvien vaaditusta näytemäärästä, jota ei voitu ottaa, voidaan lisätä ohranjyvien näytemäärään, jolloin kauranjyvien osalta saadaan supistettu näyte ja ohranjyvien osalta suhteellisesti laajennettu näyte. (4) Jos rukiin-, vehnän-, kauran- tai ohranjyvistä ei ole saatavilla riittävästi näytteitä, voidaan analysoida myös ruis-, vehnä-, kaura- tai ohrajauhoa, edellyttäen että jalostuskerroin ilmoitetaan. Jos erityistä jalostuskerrointa ei ole käytettävissä, voidaan soveltaa oletuskerrointa 1. (5) Jos ohranjyvistä ei ole saatavilla riittävästi näytteitä, se osa ohranjyvien vaaditusta näytemäärästä, jota ei voitu ottaa, voidaan lisätä kauranjyvien näytemäärään, jolloin ohranjyvien osalta saadaan supistettu näyte ja kauranjyvien osalta suhteellisesti laajennettu näyte. (6) Tarvittaessa voidaan analysoida myös kiillotetut riisinjyvät. Elintarviketurvallisuusviranomaiselle on ilmoitettava, tehtiinkö analyysi kiillotetuille vai kuorituille riisinjyville. Jos analyysi tehtiin kiillotetulle riisille, on ilmoitettava jalostuskerroin. Jos erityistä jalostuskerrointa ei ole käytettävissä, voidaan soveltaa oletuskerrointa 0,5. (7) Tuore (jalostamaton) maito on analysoitava, mukaan luettuna jäädytetty, pastöroitu, kuumennettu, steriloitu tai suodatettu maito. (8) Kokonaiset munat ilman kuorta on analysoitava.